27.6.2023.
LV
Eiropas Savienības Oficiālais Vēstnesis
C 225/5
1.
Īsumā par komiteju 1.
Eiropas Biroja krāpšanas apkarošanai (OLAF) Uzraudzības komiteja (tālāk tekstā – “komiteja”) ir neatkarīga struktūra, kas izveidota ar Eiropas Parlamenta un Padomes Regulu (ES, Euratom) Nr. 883/2013 (1) (tālāk tekstā – “OLAF regula”) nolūkā stiprināt un garantēt OLAF neatkarību, regulāri uzraugot OLAF izmeklēšanas funkcijas īstenošanu.
2.
Komitejā ir pieci neatkarīgi pieaicinātie eksperti (tālāk tekstā – “locekļi”), kurus uz pieciem gadiem, savstarpēji vienojoties, ieceļ Eiropas Parlaments, Padome un Eiropas Komisija (2).
Locekļi veic savus pienākumus pilnīgi neatkarīgi un nedrīkst ne lūgt, ne pieņemt nevienas valdības vai ES iestādes, struktūras, biroja vai aģentūras norādījumus.
Komitejas darbu atbalsta sekretariāts, kas pastāvīgi strādā tās tiešā pakļautībā un neatkarīgi no Komisijas, OLAF un citām struktūrām.
Sekretariātam ir būtiska nozīme komitejas pārraudzības uzdevumu izpildes sekmēšanā un atbalsta sniegšanā.
3.
Ņemot vērā OLAF izmeklēšanu raksturu, nav iespējams vērsties ES tiesās pret OLAF ģenerāldirektora lēmumu uzsākt vai izbeigt izmeklēšanu.
Tādējādi komiteja ir faktiski vienīgā struktūra, kas var uzraudzīt OLAF un rūpīgi pārbaudīt to, kā tiek veikta izmeklēšana.
Līdz ar to komiteja ir privileģētā stāvoklī, jo sniedz ES iestādēm ieskatu OLAF darbībā, pamatojoties uz savu pārraudzības funkciju, un dod pārliecību, ka OLAF rīkojas savu juridisko pilnvaru robežās un ievēro piemērojamās procesuālās garantijas.
4.
Saskaņā ar OLAF regulu komitejai ir trejādas funkcijas: OLAF izmeklēšanas funkciju izpildes regulāra pārraudzība, palīdzība OLAF ģenerāldirektoram viņa pienākumu izpildē un ziņošana ES iestādēm.
5.
Konkrētāk, regulāri pārraugot OLAF veiktās izmeklēšanas, komitejas mērķis ir nodrošināt, ka:
i) nepastāv ārēja iejaukšanās OLAF izmeklēšanas funkcijā;
ii) visi attiecīgie ģenerāldirektora lēmumi tiek pieņemti, ievērojot likumības un objektivitātes principu un saskaņā ar Eiropas Savienības Pamattiesību hartu un procesuālajām garantijām (3).
6.
Veicot savus uzdevumus, komiteja i) iesniedz OLAF ģenerāldirektoram atzinumus un attiecīgā gadījumā ieteikumus par OLAF izmeklēšanas darbībām, izmeklēšanu ilgumu un resursiem, kas OLAF nepieciešami izmeklēšanu veikšanai, kā arī ii) izstrādā apsvērumus saistībā ar OLAF pamatnostādņu par izmeklēšanas procedūrām (PIP) projektu.
Sniedzot atzinumus un ieteikumus, komiteja nekādā gadījumā neiejaucas notiekošu izmeklēšanu veikšanā.
2.
Pārmaiņām bagāts gads
2.1.
Uzraudzības komitejas jaunais sastāvs 7.
OLAF regulas 15. panta 2. punktā ir noteikts, ka Eiropas Biroja krāpšanas apkarošanai Uzraudzības komitejā ir pieci neatkarīgi locekļi, kurus, savstarpēji vienojoties, ieceļ Eiropas Parlaments, Padome un Komisija.
Saskaņā ar OLAF regulas 15. panta 3. punktu Uzraudzības komitejas locekļu pilnvaru termiņš ir pieci gadi, un tas nav atjaunojams.
Lai nodrošinātu Uzraudzības komitejas kompetences saglabāšanu, pamīšus nomaina trīs un divus locekļus.
8.
Divu Uzraudzības komitejas locekļu – Grażyna Stronikowska un Rafael Muñoz López-Carmona – pilnvaru termiņš beidzās 2021. gada 12. jūlijā, savukārt pārējo trīs locekļu – Jan Mulder, Maria Helena Fazenda un Dobrinka Mihaylova – pilnvaru termiņš beidzās 2022. gada 22. janvārī (4).
(1)
(2) (3) (4)
15. panta 2. punkts Eiropas Parlamenta un Padomes 2013. gada 11. septembra Regulā (ES, Euratom) Nr. 883/2013 par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999 (OV L 248, 18.9.2013., 1. lpp.), grozījumi izdarīti ar Regulu (ES, Euratom) 2016/2030 un Regulu (ES, Euratom) 2020/2223.
Pieejama arī tīmekļa vietnē https://eur-lex.europa.eu/legal-content/LV/TXT/?uri= CELEX:02013R0883-20210117.
Lai saglabātu komitejā iegūto pieredzi, locekļus nomaina pamīšus atbilstīgi Regulai (ES, Euratom) Nr. 883/2013.
Pieejama vietnē https://www.europarl.europa.eu/charter/pdf/text_en.pdf.
Saskaņā ar 1. pantu Eiropas Parlamenta, Padomes un Komisijas 2016. gada 13. jūlija Lēmumā (ES, Euratom) 2016/1201, ar ko ieceļ Eiropas Biroja krāpšanas apkarošanai (OLAF) Uzraudzības komitejas locekļus (OV L 198, 23.7.2016., 40. lpp.).